OpenLLM-France/wikimedia huggingface dataset:
# Talking Heads

Talking Heads 'oa ur strollad new wave stadunanat, brudet da vare ar CBGB en New York betek penn-kentañ ar bloavezhioù 1990. Ennañ e oa David Byrne (kaner), Chris Frantz, Tina Weymouth ha Jerry Harrison. Pep hini anezhe a zo anavezet evit bezan kemeret perzh e strolladoù all (Tom Tom club da skouer) pe o deus labouret dindan o anv. Tro o deus bet ivez da genlabourat gant Brian Eno, ur produer anavezet.

### Pladennaoueg
## Pladennoù bras enrollet er studio

* 1977 - Talking Heads '77
* 1978 - More Songs About Building And Food
* 1979 - Fear of Music
* 1980 - Remain in Light
* 1982 - The Name of This Band is Talking Heads
* 1983 - Speaking in Tongues
* 1984 - Stop Making Sense
* 1985 - Little Creatures
* 1986 - True Stories
* 1988 - Naked

## Pladennoù enrollet war al leurenn (live)

* The Name of This Band Is Talking Heads (24 a viz Meurzh 1982)
* Stop Making Sense (15 a viz Here 1984)

## Dastumadoù

* Sand in the Vaseline: Popular Favorites (13 a viz Here 1992)
* Once in a Lifetime (18 a viz Du 2003)
* The Best of Talking Heads (17 a viz Eost 2004)
* Talking Heads (4 a viz Here 2005)
* Bonus Rarities and Outtakes (8 a viz C'hwevrer 2006)
E 1996 o deus adkroget ar sonerien da c'hoari asambles, met hep David Byrne. "The Heads" eo anv stumm nevez ar strollad.
# Tall Ships' Races

An Tall Ships' Races a zo redadegoù etrevroadel evit listri-skol bras a vez bep bloaz e morioù Europa.
Ouzhpenn an hanter eus ar vageerien war bourzh pep bag a dle bezañ tud yaouank.
Cutty Sark Tall Ships' Races a veze graet eus ar redadegoù etre 1973 ha 2003 pa oa sponsoret gant Cutty Sark (whisky). Mediterranean Tall Ships Regatta a vez graet anezhi pa vez aozet er Mor Kreizdouar.

## Gwelet ivez

* Cutty Sark
# Spa (kêr)

Spa (walloneg :Spå) zo ur gumun e Belgia e Proviñs Liège.
a vo kavet e Wikimedia Commons.
# Space opera

Ar space opera a zo un is-rann eu ar skiant-faltazi aroueziet gant istorioù troioù hanez pe reuzeudik a dremen en ur framm geopolitikel luziet. Hervez an oberennoù e c'heller kavout ergerzh en egor war ur skeul vras, brezelioù etregalaktek pe strizhder er wirionder skiantel. Ganet e deroù ar bloavezhioù 1940 e teu da vezañ poblek er bloavezhioù 1960 ha 1970 gant Star Trek ha Star Wars.
# Space: Above and Beyond

Space: Above and Beyond zo ur stirad skinwel skiant-faltazi milourel stadunanat. Skignet e oa war FOX Network. Krouet ha skrivet e oa bet gant Glen Morgan ha James Wong. Raksoñjet e oa da gaout pemp koulzad en holl met ne voe nemet unan skignet e 1995–1996, dre ar vank a arvesterien. Lakaet e oa bet war ar renk evit daou Emmy Awards hag ur Saturn Award.
An istor a dremen er bloavezh 2063–2064, heuliet e vez an 58vet skouadrenn-nij "Wildcards" eus an United States Marine Corps Space Aviator Cavalry. Diazezet int war un douger listri-egorel an USS Saratoga. Ar skouadrenn a zo kement unan war zouar ha nij oc'h implij listri-egorel brezel SA-43 Endo/Exo-Atmospheric Attack Jet ("Hammerhead").

## Istor diazez

Nebeut bloavezhioù a-raok 2063, an denelezh a zo krog gant trevadenniñ planedennoù all. Dre ur vank a deknologiezh evit mont prim en egor, graet "FTL technology" anezhi (evit mont buanoc'h evit ar goulou), an trevadennerezh a vez graet en ur implij toulloù en egor. Embannet ez eus bet anat ne oa ket eus boudoù bev all en hollved. En gwirionez e oa unan graet "Chigs" anezhi a dag ha distruj kentañ trevadenn an denelezh maez ar sistem heoliek. Kaset e vez ur flodad evit talañ ouzh an enebourien met peurzistrujet eo. Ar re Chigs a vestroniñ an teknologiezh FTL. Dre-se e fiñvont kalz buanoc'h evit listri-egor Mab-Den.
Pa grog ar stirad, ar re Chigs a zo deuet a-benn da dalañ ouzh an holl enep-argadennoù denel hag a dag ar sistem egorel. Skouadrennoù nijerien listri-egor brezel hep gourdon pe dost a vez kaset d'ar stourm e-touez ar re-se an 58th "Wildcards". Ar Wildcards a vezo heuliet e-pad ar stirad, heuliet e vint eus mare o emezeliñ betek dont da vezañ soudarded kozh. Ar flodadoù brezel a zo dindan sujidigezh ur gouarnamant eus an ABU bedel met a chom stag ouzh o broioù orin: an U.S. Navy hag ar Royal Navy pe ar flodad sinat dreist-holl a zo ar re vrasañ.
A-raok ma grogfe istor ar stirad e oa bet ur brezel denel-robotoù anvet Silicates. Ar re android-se gant ur stumm denel graet "walking personal computers", a oa emsavet a-enep Mab-den a-benn sevel ur gumuniezh emren. Goude ur brezel guerilla spontus e oant bet rediet tec'hout en egor. Soñjet e vez o deus sikouret ar re Chigs.
E-pad ar brezel e oa bet savet soudarded denel klonoù ganet e labourvaoù. Graet e vez "In Vitroes" anezho pe "tanks" pe "nipple-necks" gant droukrañs. Ganet en un oad a 18 vloaz, gourdonet int evit ar stourm nemetken. Goude ar brezel trec'hus ez eus bet klasket kemmeskañ anezho er gevredigezh denel met kasoni garv a zo a-enep dezho.

## Fin ar stirad

Lodenn ziwezhañ ar stirad a zo ur c'hiffhanger, gant an ofiser T. C. McQueen o vezañ gloazet don ha darn ar skipailh diazez o vezañ lazhet pe kollet. N'eus nemet Cooper Hawkes ha Nathan West o chom bev sur. An Douar a zo kreñvaet kalz e-koulz ar brezel, spi a zo o welet un trec'h en desped d'ar c'holloù ramzel. An holl darvoudoù-se a voe skrivet gant ar broduerien ur wech kelaouet e vefe roet lamm d'ar stirad.

## Tudennoù

* James Morrison a c'hoari al Letanant koronal Tyrus Cassius "T. C." McQueen
# Spadafora

Spadafora zo ur gumun italian e meurgêr Messina e Sikilia.
# Spadola

Spadola zo ur gumun eus Italia, e proviñs Vibo Valentia, e Calabria.
# Spagn (anvadurezh)

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Spagn zo
* anv ur vro,
* ur ger a gaver e meur a anv brezhonek
** en anvioù gwez:
*** oulm-Spagn
*** derv-Spagn
*** huegan-Spagn
** en anvioù plant zo:
*** pebr-Spagn
** en anvioù evned
*** klujar-Spagn
*** yar-Spagn
** en anv ur ouenn chas : ki-Spagn, anv all ar spagnol, en o zouez spagnol Breizh
* e troiennoù dizereat
** gwiz-Spagn: ur wiz-Spagn n'eo ket ur wiz, met ur vaouez skragn
** ur pok Spagn, ur seurt pokoù gouest da vrazezañ ur vaouez
# Sp!ts

Sp!ts, distaget Spits, a zo ur pemdezieg ment un tabloid dezhañ a vez roet d'an dud e trenioù, kirri-boutin ha tramgirri en Izelvroioù. D'an 21 a viz Even 1999 e voe embannet evit ar wech kentañ. Kevezañ a ra gant Metro ha De Pers. E miz Gouere 2007 e veze skignet ouzhpenn 430 000 skouerenn bemdez.

## Notenn

* ↑ https://web.archive.org/web/20101213074036/http://uk.reuters.com/article/idUKL0672583320070206, KPN to launch free newspaper, Reuters, 2 a viz Even 2007

## Liamm diavaez

* Lec'hienn ofisiel
# Space Oddity

Space Oddity zo ur ganaouenn saoznek savet an ton hag ar gerioù anezhi gant ar c'haner-sonaozer saoz David Bowie (1947-2016).
D'ober ur serr-lagad d'ar film 2001, A Space Odyssey gant Stanley Kubrick, deuet e-maez e miz Ebrel 1968, e oa bet dibabet titl ar ganaouenn. E Space Oddity an hini eo e oa bet kontet gant Bowie, evit ar wech kentañ, istor an astraer faltaziek Major Tom o tibradañ diwar an Douar e-barzh e egorlestr. Savet e oa bet e doare un diviz etre ijinourien ar greizenn gontrollañ hag an astraer o pellaat muioc'h-mui en egor, betek koll darempred gantañ da-vat.
* Deiziad enrollañ : 20 a viz Mezheven 1969,
* Lec'h enrollañ : Studioioù Trident e Londrez (Bro-Saoz),
* Padelezh : 4:33,
* Ti-embann-pladennoù : Mercury Records ( Stadoù-Unanet), Philips Records ( Rouantelezh-Unanet),
* Deiziad dont e-maez ar bladennig : 11 a viz Gouere 1969,
* Kanaouenn war eil tu ar bladennig : Wild Eyed Boy from Freecloud,
* Produour : Gus Dudgeon.
Perzh eo ivez eus David Bowie (albom), eil albom studio Bowie, deuet e-maez d'ar 4 a viz Du 1969, hiroc'h he fadelezh (5:16) avat.

## Ar sonerien

* David Bowie : gitar klev, stilofon
* Terry Cox : taboulin,
* Herbie Flowers : gitar-boud,
* Rick Wakeman : mellotron, piano,
* Mick Wayne : gitar.

## Liammoù diavaez

E miz Mae 2013 en devoa graet berzh bras an astraer kanadian Chris Hadfield ouzh he c'hanañ hag eñ e-barzh an Egorlec'h etrebroadel o treiñ en-dro d'an Douar.
* Space Oddity, kanet gant David Bowie
* Space Oddity, kanet en egor gant Chris Hadfield
# Rannvro Atacama

Rannvro Atacama (III Región de Atacama e spagnoleg) eo an trede eus pemzek rannvro Chile. Copiapó eo ar pennlec'h.
Enni emañ su dezerzh Atacama.

## Proviñsoù

Teir froviñs zo
* Proviñs Chañaral, ha Chañaral eo ar pennlec'h
* Proviñs Copiapó, ha Copiapó eo ar pennlec'h .
* Proviñs Huasco, ha Vallenar eo ar pennlec'h .
# Rannvro

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Ur rannvro a c'hall bezañ meur a dra:
# Rannoù melestradurel Jorjia

Rannet eo Jorjia e div republik emren (jorjieg : ავტონომიური რესპუბლიკა, avtonomiouri respoublika), nav rannvro (jorjieg : მხარე, mc'hare) ha he c'hêrbenn Tbilisi.
| Niv. er gartenn | Anv | Anv e jorjieg | Gorread (km$^2$) | Poblañs | Kêrbenn |
| 01 | Abc'hazia | აფხაზეთი (Aphc'hazethi) | 8 500 | 240 000 | Soc'houmi |
| 02 | Samegrelo-Zemo Svanethi | სამეგრელო-ზემო სვანეთი | 7 400 | 466 000 | Zougdidi |
| 03 | Gouria | გურია | 2 000 | 143 000 | Ozourgethi |
| 04 | Adjaria | აჭარა (Atchara) | 2 900 | 375 000 | Bathoumi |
| 05 | Ratcha-Letchc'houmi ha Khvemo Svanethi | რაჭა-ლეჩხუმი და ქვემო სვანეთი | 4 900 | 51 000 | Ambrolaouri |
| 06 | Imerethi | იმერეთი | 6 500 | 700 000 | Khouthaisi |
| 07 | Samtsc'he-Djavac'hethi | სამცხე-ჯავახეთი | 6 400 | 208 000 | Ac'haltsic'he |
| 08 | Chida Kharthli | შიდა ქართლი | 6 200 | 314 000 | Gori |
| 09 | Mtsc'hetha-Mthianethi | მცხეთა-მთიანეთი | 6 800 | 125 000 | Mtsc'hetha |
| 10 | Khvemo Kharthli | ქვემო ქართლი | 6 500 | 508 000 | Rousthavi |
| 11 | Kac'hethi | კახეთი | 11 400 | 410 000 | Thelavi |
| 12 | Tbilisi | თბილისი | 726 | 1 150 000 | - |
# Rannvro Arica ha Parinacota

Rannvro Arica ha Parinacota (e spagnoleg: XV Régión de Arica y Parinacota) a zo unan eus pemzek rannvro Chile, ganti an niverenn XV, hag an hini savet da ziwezhañ, e 2007, pa voe rannet Rannvro Tarapacá. En norzh dezhi emañ Perou, er reter Bolivia, er su Rannvro Tarapacá, hag er c'hornaoueg ar Meurvor Habask. Kêr Arica eo ar gêr-benn.

## Proviñsoù

Rannet eo etre div broviñs: Arica ha Parinacota.

## Douaroniezh

Enni emañ ar menez-tan Parinacota.

## Istor

Kemeret e voe an douaroù-se, a oa un departamant eus Perou (departamant Tarapacá) digant Perou goude Brezel ar Meurvor Habask (1879-1883) ha feur-emglev Ancón en 1884.
Neuze e voe savet Proviñs Tarapacá, enni Departamant Tarapacá (Chile) ha Departamant Pisagua.
# Rannvloaz

Ur rannvloaz, pe koulz-bloaz, zo ur rann eus ar bloaz, a zo kement hag un trimizvezh, ha peder rannvloaz, pe pevar c'houlz-bloaz, zo er bloaz.
E sevenadurioù zo e weler muioc'h pe nebeutoc'h eget pevar c'houlz-bloaz: henvroiz Aostralia a wel seizh.

## Ar peder rannvloaz

Peurvuiañ e vezont kinniget evel-hen:
* An nevezamzer
* An diskaramzer
* Ar goañv
* An hañv

## Goueliañ ar rannvloazioù

Dre vras e vez goueliet pep rannvloaz en Europa abaoe milvedoù. Chom a ra aspadennoù eus ar gouelioù-se hiriv an deiz c'hoazh:
* Pask gouel an nevezamzer,
* Gouel-Yann, gouel an hañv ,
* Halloween, pe Oktoberfest pe gouel Visant, pe anvioù all, evit an diskaramzer,
* Nedeleg evit ar goañv.
Er gevredigezh diwar ar maez e oant gouelioù a bouez bras. Hiziv n'int nemet digarezioù kenwerzhel$^{Alipersonel}$.

## Arz

* Quatro stagioni, ar Peder Rannvloaz, gant Antonio Vivaldi.
# Rannvro Araucanía

Rannvro Araucanía (IX Región de La Araucanía e spagnoleg) eo an navet eus pemzek rannvro Chile, diwar anv ar bobl amerindian Araokaned. Temuco eo ar gêr-benn.

## Lec'hiadur

En-dro d'ar rannvro emañ:
* rannvro Biobío en hanternoz
* rannvro Los Ríos er c'hreisteiz
* Republik Arc'hantina er reter
* ar Meurvor Habask er c'hornôg

## Proviñsoù

Div broviñs zo enni:
* Cautín
* Malleco
# Rannvro Antofagasta

Rannvro Antofagasta (II Región de Antofagasta e spagnoleg) eo an eil eus pemzek rannvro Chile. Antofagasta eo ar gêr-benn. Kras eo an douar, hep glasvez, dindan Dezerzh Atacama. Mengleuzioù kouevr zo. Tennet e voe ar rannvro digant Bolivia en XIXvet kantved.

## Lec'hiadur

En-dro d'ar rannvro emañ:
* rannvro Tarapacá en hanternoz,
* rannvro Atacama er c'hreisteiz,
* Republik Arc'hantina er reter
* ar Meurvor Habask er c'hornôg

## Proviñsoù

Teir froviñs zo enni: Antofagasta, El Loa ha Tocopilla.

## Istor

Tennet e voe an douaroù-mañ digant Bolivia da vare Brezel ar Meurvor Habask (1879-1883).
# Torre del Burgo

Torre del Burgo zo ur gumun e proviñs Guadalajara, e Kastilha-La Mancha.
# Torre del Greco

Torre del Greco a zo ur gumun hag ur gêr eus meurgêr Napoli e Campania en Italia.

## Kumunioù stok ouzh Torre del Greco

* Boscotrecase,
* Ercolano,
* Ottaviano,
* Torre Annunziata,
* Trecase.
# Torre di Mosto

Torre di Mosto zo ur gumun eus Italia, e meurgêr Venezia, e rannvro Veneto.
A-raok 2015 e oa e proviñs Vicenza.
# Torre de Santa María

Torre de Santa María zo ur gumun eus proviñs Cáceres, en Extremadura, e Spagn.
# Torre del Compte

Torre del Compte zo ur gumun e Spagn, e proviñs Teruel.
# Torre de las Arcas

Torre de las Arcas zo ur gumun e Spagn, e proviñs Teruel.
# Torre del Bierzo

Torre del Bierzo zo ur gumun eus Spagn, e proviñs León, e kumuniezh emren Kastilha ha León. Emañ e komark El Bierzo.
# Torre di Santa Maria

Torre di Santa Maria zo ur gumun eus Italia, e proviñs Sondrio e Lombardia.
# Torre di Ruggiero

Torre di Ruggiero zo ur gumun eus Italia, e proviñs Catanzaro, e Calabria.
# Torre e Cavallo - Scacco!

Torre e Cavallo - Scacco! a zo ur gazetenn echedoù italian hag italianek embannet e Brescia. E 1985 e voe krouet Torre e Cavallo gant Francesco Corrarello. Kendeuzet e voe div gazetenn a-gent, "Torre e Cavallo" ha "Scaccho!", e 2000. Renet eo gant Roberto Messa, mestr etrebroadel "FIDE", bet Kampion Italia e 1981. Embannet e vez 11 gwezh ar bloaz.

## Liamm diavaez

* Lec'hienn ar gazetenn
# The Dark Side of the Moon

The Dark Side of the Moon ("Tu teñval al Loar") eo eizhvet pladenn ar strollad progressive rock Pink Floyd.
Un albom-meizad (concept album) eo, da lavarout eo n'eo ket un heuliad kanaouennoù distag an eil diouzh eben albom-meizad, un albom mennet da vezañ un hollad eo, ennañ meur a bezh en-dro d'un danvez meret en holl bezhioù : al loar hag ar follentez, a ro dave da gleñved-spered Roger Keith "Syd" Barrett (1946-2006), unan eus diazezerien ar strollad.

## Istor

Krouet e voe e 1973, ha chom a reas e-pad 741 sizhunvezh e-barzh an American Top-200 (roll an 200 pladenn muiañ gwerzhet) ha gwerzhet ez eus bet ouzhpenn 45 milion a skouerennoù er bed a-bezh, ha gant se eo ar pevare pladenn muiañ gwerzhet.

## Notennoù

* ↑ (en) 'Pink Floyd, ‘The Dark Side of the Moon’ At 40: Classic Track-By-Track Review @ Billboard. Kavet : 25 Even 24.
# The Devil's Own

The Devil's Own a zo ur film aozet e 1997 gant Alan J. Pakula. E-touez an aktourien emañ Harrison Ford, Brad Pitt, Rubén Blades, Natascha McElhone ha Treat Williams.

## Synopsis

Frankie McGuire (Brad Pitt) a zo genidik eus Belfast. 8 bloaz eo pa wel e dad o vezañ lazhet gant ul lez-soudard lealour. Deuet d'e oad e teu da vezañ ezel eus an IRA da c'hortoz. Goude un emgann gwadek e kêr a-enep soudarded vreizhveurat e tec'h d'ar Stadoù-Unanet. Un barner a-du gant an IRA a gav evitañ ur skoas e ti ur familh O'Meara a orin iwerzhonat. Koulskoude ne anavez ket an tiegezh-mañ, poliser an tad (Harrisson Ford), obererezhioù sponter Frankie McGuire en deus cheñchet e anv da Rory Devaney. Rory ha Tom O'Meara en em vignon zoken. Rory a zo o chom hag o labourat e New York City, met klask a ra ivez gwerzhañ fuc'helloù Stinger da zistreiñ da Hanternoz Iwerzhon...

## Rolloù

* Harrison Ford - Tom O'Meara
* Brad Pitt - Rory Devaney/Francis Austin McGuire
* Margaret Colin - Sheila O'Meara
* Rubén Blades - Edwin Diaz
* Treat Williams - Billy Burke
Filmet e Greenport NY (Long Island).

## Fichenn deknikel

* Titl : The Devil's Own
* Filmaozañ : Alan J. Pakula
* Senario : David Aaron Cohen, Vincent Patrick ha Kevin Jarre
* Produiñ : Robert F. Colesberry, Lawrence Gordon, Shari Hamrick, Karen L. Thorson, Donald Laventhall ha Lloyd Levin
* Kevredigezh produiñ : Columbia Pictures
* Koust : 80 milion Dollar amerikan (60,71 milion euro)
* Sonerezh : James Horner
* Luc'hskeudenniñ : Gordon Willis
* Frammañ : Tom Rolf et Dennis Virkler
* Klinkadur : Jane Musky
* Costumes : Joan Bergin ha Bernie Pollack
* Bro : Stadoù-Unanet Amerika
* Furmad : Liv - 2,35:1 - SDDS - 35 mm
* Danvez : Drama, film skrij (thriller)
* Pad : 111 munut
* Deizhiat dont er-maez : 13 Meurzh 1997 (Spagn), 26 Meurzh 1997 (Stadoù-Unanet, Frañs)

## En-dro d'ar film

* Filmet eo bet an traoù e 1996 e Montclair ha New York e SUA, hag e Clogherhead ha Dulenn en Iwerzhon.
* Remake Shake Hands with the Devil eo ar film-se. Ur film amerikan-iwerzhonat aozet gant Michael Anderson e 1959.
* Film diwezhañ Alan J. Pakula eo. Marvet eo bet en ur gwallzarvoud war an hent e 1998.
* N'eo ket bet degemeret mat ar film gant ar publik. Marteze abalamour d'emdroadurioù politikel en Iwerzhon er mare-se .

## Liammoù diavaez

* Skeudennoù ar film
# The Dirty Shepherdess

The Dirty Shepherdess zo ur stumm saoznek eus ur gontadenn c'hallek eus Breizh Uhel, dastumet gant Paul Sébillot. Embannet e voe gant Andrew Lang en e zastumad The Green Fairy Book.

## Ar gontadenn

Ur roue a c'houlenn digant e ziv verc'h pegement e karont anezhañ. Ar verc'h henañ a lavar e kar he zad evel mab he lagad. An hini yaouankañ a lavar e kar he zad evel an holen en he boued. Neuze eo kaset kuit gant he zad eus ar rouantelezh. Ha hi kuit gant he saeoù ha diamantoù, met gwisket truilhek evel ur glaskerez-vara. Mont a ra da vaesaerez-deñved. Un deiz, pa oa o soñjal en amzer dremenet, e wisk he saeoù kaer. Ha mab roue ar vro a oa o chaseal en em gav ganti. Goulenn a ra piv eo ar goantenn o vaesa deñved. Menel klañv a reas ar priñs o soñjal enni, ha lavarout n'halle pareañ nemet diwar bara pobet gant ar vaeserez. Ha hi d'ober un dorzh, ma kouezhas he gwalenn en toaz. Hag ar priñs, pa zebras, a gavas ar walenn, ma embannas ne dimezje nemet d'ar vaouez a c'hallfe lakaat ar walenn.

## Kontadennoù kar

* Luduennig
* Cap O' Rushes
* Donkeyskin
* The Goat Girl
* Die Gänsehirtin am Brunnen
* Water and Salt

## Liammoù diavaez

* The Dirty Shepherdess
# The Doors

The Doors a oa ur strollad rock stadunanat savet e miz Gouere 1965 e Los Angeles, Kalifornia ha divodet e 1973, daou vloaz goude marv e ganer Jim Morrison.
Daoust d'e vuhez berrbad a-walc'h ez eo The doors unan eus strolladoù heverkañ istor ar rock, ha levezonet ez eus bet un toullad arzourien gant e sonerezh. Brudet-kenañ e-pad o bloavezhioù oberiant a-drugarez da ditloù evel Break On Through pe Light My Fire e teuas ar pevar soner da vezañ brudetoc'h c'hoazh goude ma voe divodet ar strollad, gant an azeulerezh hag ar vojenn a savas en-dro da Jim Morrison, barzh ha kaner leun a garism. Buhez diroll ha marv abred ar c'haner-se a voe lodek e krouidigezh ar vojenn hag an azeulerezh a savas da heul e varv.

## Ar sonerien

* Jim Morrison, kan
* Ray Manzarek (1939-2013), klavier
* Robby Krieger, gitar
* John Densmore, taboulinoù

## Istor

Savet e voe The Doors e 1965 goude ur gejadenn etre Jim Morrison ha Ray Manzarek, daou zen diplomet eus an UCLA. Kanet en doa Morrison un nebeud kanaouennoù evit Manzarek, Moonlight Drive ha reoù all. Bez' oa Manzarek e-barzh ur strollad all dija (Rick and The Ravens), pa oa Krieger ha Densmore o seniñ gant The Psychedelic Rangers, met anavezout a rae an daou-mañ Manzarek dre vignoned boutin dezho.
Evit ar re a blij The Doors dezhe, e teue an hoal pennañ eus ar c'homzoù skrivet gant Jim Morrison. A-hend-all : ar son jazzy gant Densmore, mailhoni ha saouzanidigezh degaset gant klavier Ray Manzarek (dre ma sone gitar-boud gant e zorn kleiz ha piano gant e zorn all), ha stil ar gitarour Robby Krieger gant levezonoù a-bep seurt, sort d'ar flamenco, ar sonerezh indian, ar blues hag ar gitar klasel : an holl draoù-se a ya d'ober ur stil hag ur son hep e bar.

## Orin anv ar strollad

Dont a ra an anv « The Doors » eus titl ul levr bet skrivet gant Aldous Huxley, The Doors of Perception, amprestet a-raok c'hoazh digant ur barzh eus an XVIII$^{vet}$ kantved, William Blake : « If the doors of perception were cleaned, everything would appear as it is: infinite » (« Mar befe naetaet dorioù ar merzout, en em ziskouezfe pep tra d'an den evel m'emañ e gwirionez : divevenn. »)
# The Dubliners

The Dubliners ("Dulenniz") a oa ur strollad sonerien iwerzhonat, savet e 1962, hag a gane kanaouennoù saoznek Iwerzhon, er marevezh folk. Darn a oa kanaouennoù istorel, dispac'hel pe vroadel, darn a oa kanaouennoù martoloded, pe da evañ. Brudet e oant er bed a-bezh, ha bet e oant meur a wech o kanañ e deroù Gouelioù Etrekeltiek an Oriant. Gant The Chieftains e oant sonerien vrudetañ Iwerzhon er bed, a-raok marevezh U2.

## Ar ganerien ha sonerien

* Ronnie Drew (1962-1974; 1979-1995; 2002) kaner, gitarour
* Luke Kelly (1962-1984) kaner, banjo
* Ciaran Bourke (1962-1974) kaner, gitarour, fleüter, harmonika
* Barney McKenna (1962-) banjo, mandolinenn, melodeon, vocals
* John Sheahan (1964-) fidil, mandolinenn, fleüt, koñsertina
* Bobby Lynch (1964-1965) kaner, gitar
* Jim McCann (1974-1979) kaner, gitar
* Sean Cannon (1982-) kaner, gitar
* Eamonn Campbell (1987-) Gitar, mandolinenn
* Paddy Reilly (1995-2005) kaner, gitar
* Patsy Watchorn (2005-) kaner, banjo, bodhrán, loaioù

## Ar sonerien a-hed ar bloavezhioù

* 1962-1964: Ronnie, Luke, Barney, Ciarán
* 1964-1965: Ronnie, Barney, Ciarán, Bobby, John
* 1965-1974: Ronnie, Luke, Barney, Ciarán, John
* 1974-1979: Luke, Barney, John, Jim
* 1979-1983: Ronnie, Luke, Barney, John
* 1983-1988: Ronnie, Barney, John, Seán
* 1988-1995: Ronnie, Barney, John, Seán, Eamonn
* 1996-2005: Barney, John, Seán, Eamonn, Paddy
* 2005- : Barney, John, Seán, Eamonn, Patsy
# The Dungeon of Black Company

The Dungeon of Black Company "Milendall ar Gompagnunezh Du" (anv orin japanek : 迷宮ブラックカンパニー, Meikyū Burakku Kanpanī) zo un heuliad manga gant Yōhei Yasumura.
Embannet eo bet da gentañ war lec'hienn internet Mag Garden abaoe miz Kerzu 2016 ha goude-se e stumm un tankōbon, ul levr e-maez dastumad.
Ur stirad skinwel tresadennoù-bev zo bet sevenet gant Silver Link ha skignet etre miz Gouhere ha miz Gwengolo 2021.

## Istor

Kinji Ninomiya zo un NEET (Not in Education, Employment, or Training "Nag o studiañ, nag o labourat, nag o vezañ stummet) hag a oa deuet a-benn da rastellañ arc'hant a-walc'h evit chom hep labourat ha bevañ hep labourat. Un deiz eo sunet en ur bed all, unan fantasy ma vez rediet da labourat evel ur sklav evit un embregerezh mengleuziañ skrinkoù en ur milendall. Kapitalouriezh en e washañ stad eo ar pezh a vev al labourerien met eñ, lemm e spered, a glask emsevel dre nep doare evitañ e-unan, betek kaout un deiz ar soñj da sevel un embregerezh dezhañ e-unan anvet Black Dungeon Company.

## Selloù an aozour

An aozour en deus ur sell farsus ha kriz war bed ekonomikel Japan hag ar gapitalouriezh deuet da vezañ evel ur relijion evit al labourerien. Ken sanket eo al labourerien en dleoù d'an embregerezh ma n'eo ket labourat evit bevañ a reont, bevañ evit labourat eo a reont.
# The Dave Clark Five

The Dave Clark Five a oa ul laz-seniñ saoz, eus Tottenham e Londrez, er bloavezhioù 1960.
# The Dodos

The Dodos a zo ur strollad rock bet savet e San Francisco e 2005.

## An izili

* Meric Long (gitar, kan)
* Logan Kroeber (taboulinoù)
* Joe Haener

## Pladennoù

* Dodo Bird Meric Long (2005)
* Beware of the Maniacs (Frenchkiss Records/Wichita Recordings, 2006)
* Visiter (2008) (Frenchkiss Records/Wichita Records, 2006)
* Time to Die (Frenchkiss Records, 2009)
* No Color (Frenchkiss Records, 2011)
* Carrier (Polyvinyl Records, 2013)
* Individ (Polyvinyl Records, 2015)
* Certainty Waves (Polyvinyl Records, 2018)

### Single

* Red and Purple (2008)
* Fools (2008)

## Daveoù

* Allmusic.com Bio The Dodos

## Liammoù

* www.dodosmusic.net (en)